पाएं अपने शहर की ताज़ा ख़बरें और फ्री ई-पेपरडाउनलोड करें
मांडलगढ़ में मंगलवार रात करीब 8:30 बजे अधेड़ की कैंची घाेंपकर हत्या कर दी गई। मृतक आपराधिक प्रवृत्ति का था, इसलिए परिवार से अलग रहता था। पुलिस ने सीसीटीवी फुटेज देखने के बाद दाे संदिग्ध हमलावराें की तलाश में दबिश दी, लेकिन देर रात तक काेई गिरफ्तारी नहीं हुई। ऐहतियात के लिए कस्बे में चार थानाें का जाब्ता तैनात किया गया। हत्या के कारण सामने नहीं आए।
करीब 50 वर्षीय दिलशाद खान पुत्र दिलावर पठान का परिवार नई आबादी में रहता है।
चाेरी, लड़ाई-झगड़ा, वसूली, मारपीट आदि में लिप्त दिलशाद काे पुलिस ने हिस्ट्रीशीटर घाेषित किया हुआ है। ऐसी ही आदताें के कारण परिवार में भी अनबन रहती थी। बरसाें से परिवार से अलग रह रहा था। दिनभर नशे की हालत में भटकता रहता। मंगलवार रात बिजाैलिया क्रय विक्रय सहकारी समिति कार्यालय के पास उसे बाल कटिंग वाली कैंची घाेंप दी। जन अनुशासन पखवाड़े की गाइडलाइन हाेने से उस वक्त वहां सन्नाटा था। कैंची घाेंपने पर वह कराहते हुए अस्पताल की तरफ भागा। आवाज सूनी ताे कुछ लाेगाें ने उसे खिड़की-दरवाजाें पर आकर भागते हुए देखा भी लेकिन समझ नहीं सके। अस्पताल की ओर करीब 400 मीटर दूर तक वह भागा ओर एसबीआई के एटीएम के पास गश खाकर गिर पड़ा। वहां कुछ लोग घराें से निकल आए जिन्हाेंने हाथ ठेले पर डालकर राजकीय अस्पताल पहुंचाया। वहां डॉक्टर ने मृत घोषित कर दिया। उसके परिवार में पत्नी, दाे बेटे व तीन बेटियां हैं। बेटे निर्माण कार्याें पर मजदूरी करते हैं। पुलिस हत्या का कारण रंजिश मान रही है।
खून से सन गई 400 मीटर सड़क...सीसीटीवी फुटेज के आधार पर दाे युवकाें की तलाश
शरीर पर कई जगह कैंची के वार किए गए। खून से सना दिलशाद अस्पताल की तरफ भागा जिससे सड़क पर काफी खून फैल गया। पुलिस ने शव को सामुदायिक अस्पताल की मोर्चरी में रखवाया है। बुधवार सुबह पोस्टमार्टम किया जाएगा। हत्या की सूचना पर मांडलगढ़ उपखंड अधिकारी उत्साह चौधरी, तहसीलदार सुरेंद्रसिंह चौधरी, डीवाईएसपी ज्ञानेंद्रसिंह, बिजौलिया थानाधिकारी सूर्यभानसिंह, बीगोद थाना प्रभारी जसवंतसिंह, मांडलगढ़ कार्यवाही थानाभारी फूलसिंह मीणा आदि ने माैका मुआयना किया। नगर कांग्रेस अध्यक्ष रसीद आसाम, नगर पालिका उपाध्यक्ष जफर टाक, शराफत मोहम्मद आसाम आदि कई लाेग राजकीय अस्पताल के बाहर एकत्र हाे गए। कस्बे में शांति एवं सुरक्षा व्यवस्था को देखते हुए बीगोद, बिजाैलिया, काछोला का पुलिस जाब्ता तैनात किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva bho_Deva hin_Deva zho_Hant eng_Latn